Omnibus presentes litteras inspecturis, Galterus de Capis, miles, salutem. Noverit universitas vestra quod karissimus frater meus Guido, archidiaconus Eduensis, vendidit et concessit Petro de Rosson, scutifero, omnes homines et feminas de corpore et quecumque alia, si qua habebat jure hereditario in villa et finagio de Rosson eidem Petro et heredibus suis, jure perpetuo possidenda libere et absolute, de quibus dictus Petrus reddere tenetur dicto archidiacono triginta octo libras Parisiensium infra rectum pagamentum in nundinis sancti Johannis de estate apud Trecas proximo venientibus. Hanc autem venditionem dicto Petro factam volo et laudo et concedo et appositione sigilli nostri testificor et confirmo. Actum anno Domini M°CC°XXX° sexto, mense julio.